Lygumai

Lygumai – miestelis Pakruojo rajono savivaldybėje, 14 km į vakarus nuo Pakruojo, prie senojo kelio Šiauliai–Pakruojis (). Seniūnijos ir seniūnaitijos centras. Miestelyje stovi Lygumų Švč. Trejybės bažnyčia, veikia biblioteka, Lygumų pagrindinė mokykla, paštas (LT-83022), žemės ūkio bendrovė viena stipriausių Lietuvoje, specializuojasi pieno pramonėje, javų auginime. Taip pat veikia vilnos karšykla, gaminami įvairūs vilnos gaminiai.

miniatiūra|left|Senasis Lygumų progimnazijos pastatas
miniatiūra|left|Miestelio gatvė
miniatiūra|left|Žemės ūkio bendrovės administracija

 Geografija 

Į šiaurę nuo miestelio yra Lygumų – Klusiškių miškai. Pro miestelį teka Kruoja.

 Istorija 

XV a. pradžioje minimas Lietuvos didžiojo kunigaikščio Lygumų dvaras, XVI a. jis priklausė Viekavičiams, žuvus M. Viekavičiui jo žmona ištekėjo už J. Sicinskio ir užrašė jam pirmojo vyro paliktus Lygumų, Pakruojo ir Upytės dvarus. 1523 m. pastatyta pirmoji medinė Lygumų bažnyčia. 1584 m. minimas Lygumų miestelis. 1646 m. leista rengti turgus ir kasmetines muges, 1720 m. leisti prekymečiai. XIX a. pabaigoje – 1950 m. buvo Lygumų valsčius, carmečiu jo būstinė buvo Sereikiuose. Lygumų valsčiaus valstiečių akių ligas ir aklumą tyrė Petras Avižonis. XIX a. pabaigoje Lygumai – miestelis Šiaulių apskrities Lygumų valsčiuje.

1805–1863 m. veikė parapinė mokykla, nuo 1905 m. valdinė pradžios mokykla, joje mokėsi lietuvių ir žydų vaikai, nuo 1939 m. nepilna progimnazija, 1948–1919 m. progimnazija, 1949–1952 m. septynmetė, nuo 1952 m. Lygumų vidurinė mokykla. 1966 m. pastatytas naujas mokyklos pastatas.

1848 m. ir 1933 m. miestelis degė, po pastarojo gaisro nutarta statyti tik mūrinius namus. Tada susiformavo kvadratinio plano centrinė miestelio aikštė su pagrindinėmis valdžios institucijomis, mokykla, parduotuvėmis. 1908 m. įkurtas Blaivybės draugijos skyrius, 1911 m. – parapijos biblioteka. 1932 m. pastatyta vilnų verpykla  ir karšykla, veikė vartotojų bendrovė. 1939 m. įkurta biblioteka.

Vokiečių okupacinės administracijos įsakymu 1941 m. rugpjūčio 2 d. ir balandžio mėn. Juknaičių miške prie Lygumų nužudyta apie 200 žydų. Po Antrojo pasaulinio karo miestelio apylinkėse veikė Žaliosios rinktinės partizanai. Miestelio aikštėje 1946–1948 m. buvo išniekinti 17 Lietuvos partizanų kūnai. 1940–1941 m. ir 1944–1953 m. TSRS valdžia ištrėmė 48 miestelio gyventojus. Sovietmečiu buvo kolūkio centrinė gyvenvietė.

1997 m. vasario 3 d. Prezidento dekretu patvirtintas Lygumų herbas. Jis simbolizuoja kadaise miestelį nusiaubusius didžiulius gaisrus.

|}

 Architektūra 

Lygumai – stačiakampio plano miestelis.
 1853 m. pastatyta akmenų mūro Lygumų kapinių koplyčia.
 XIX–XX a. sandūroje pastatyta mūrinė plytų stiliaus Lygumų sinagoga.
 1908–1914 m. pastatyta mūrinė Švč. Trejybės bažnyčia, architektas Nikolajus Andrejevas; joje yra dailės paminklų.
 XX a. pr. mūriniai namai Pakruojo g. 14, 16 ir Juknaičių g. 3 (senoji mokykla) paskelbti istorizmo stilistikos architektūros paminklais.
 1930 m. aikštėje pastatytas paminklas Vytauto Didžiojo paminklas,  restauruotas 1989 m., aut. Gerardas Bagdonavičius.
 Bažnyčios šventoriuje įrengta atminimo lenta 22 Lietuvos partizanams, prie senosios mokyklos – 17-kai laisvės kovotojų, Kaziui Daukšui, Kazimierui Kavaliauskui.
 Medžio skulptūra Pieta, 1989 m., skulptorius Algis Lankelis.
 Prie mokyklos yra partizanų ryšininko J. Mikšio paminklas ir kapas.
 Lygumų kapinėse – paminklas šauliui mokytojui S. Kelpšui.

 Gyventojai 

 Žymūs žmonės 

Lygumuose gimė:
 Vytautas Augustaitis, kūno kultūros ir sporto veikėjas, pedagogas.
 Mons. kunigas Aurelijus Žukauskas, 2001 - 2018 Kauno kunigų seminarijos rektorius.

 Galerija 

 Šaltiniai 

 Nuorodos 

 Monografija „Lygumai. Stačiūnai“